
Comisia pentru               Comisia juridică, de disciplină       Comisia pentru transporturi                                             industrii şi servicii                             şi imunităţi                                    şi infrastructură                                                     

 Nr.4c-3/39/2018                       Nr.4c-11/70/2018                        Nr.4c-26/16/2018
                                                                                               Bucureşti, 26 martie 2018
BIROULUI PERMANENT
AL

CAMEREI DEPUTAŢILOR,

 
Vă înaintăm, alăturat, raportul comun asupra propunerii  legislative  pentru modificarea şi completarea Ordonanţei de Urgenţă nr.195 din 12 decembrie 2002 privind circulaţia pe drumurile publice, cu modificările şi completările ulterioare,  cu care Comisia pentru industrii şi servicii , Comisia juridică, de disciplină şi imunităţi  și Comisia pentru transporturi şi infrastructură au fost sesizate în fond, transmisă cu adresa Pl.x 17 din 12 februarie 2018.
În raport de obiectul şi conţinutul său, propunerea legislativă face parte din categoria legilor ordinare.

               PREŞEDINTE,                PREŞEDINTE,                 PREŞEDINTE,                                          
               Iulian Iancu                     Eugen Nicolicea              Lucian Nicolae Bode

Comisia pentru                 Comisia juridică, de disciplină     Comisia pentru transporturi                                             industrii şi servicii                             şi imunităţi                                    şi infrastructură                                                     

 Nr.4c-3/39/2018                       Nr.4c-11/70/2018                         Nr.4c-26/16/2018
  Bucureşti, 26 martie 2018
      Plx 17/2018                                                                                                             
R  A  P  O  R  T     C  O  M  U  N

asupra propunerii  legislative  pentru modificarea şi completarea Ordonanţei de Urgenţă nr.195 din 12 decembrie 2002 privind circulaţia pe drumurile publice, cu modificările şi completările ulterioare
În conformitate cu prevederile art.95 din Regulamentul Camerei Deputaţilor, republicat, cu modificările şi completările ulterioare, Comisia pentru industrii și servicii, Comisia juridică, de disciplină și imunități şi Comisia pentru transporturi şi infrastructură au fost sesizate în fond, pentru dezbatere şi avizare cu  propunerea  legislativă pentru modificarea şi completarea Ordonanţei de Urgenţă nr.195 din 12 decembrie 2002 privind circulaţia pe drumurile publice, cu modificările şi completările ulterioare, transmisă cu adresa nr. Pl.x 17/2018 din 12 februarie 2018  şi înregistrată la comisii sub nr.4c-3/39/2018, nr.4c-11/70/2018, respectiv nr.4c-26/16/2018.
Potrivit prevederilor art. 75 alin. (1) din Constituţia României, republicată, şi ale art. 92 alin. (9) pct. 1 din Regulamentul Camerei Deputaţilor, republicat, cu modificările şi completările ulterioare, Camera decizională este Camera Deputaţilor.
Propunerea legislativă  a fost respinsă de Senat în ședința din 5 februarie 2018.

La întocmirea prezentului raport, cele trei comisii au avut în vedere:

· Avizul favorabil al Consiliului Legislativ (nr.787/2.10.2017);

· Avizul negativ al Comisiei pentru apărare,ordine publică și siguranță națională (nr. 4c-12/59/27.02.2018);

· Avizul favorabil al Comisiei pentru drepturile omului, culte și problemele minorităților naționale (nr.4c-5/44/22.02.2018).
Propunerea legislativă are ca obiect de reglementare completarea Ordonanţei de urgenţă a Guvernului nr. 195/2002, în sensul instituirii obligaţiei de a echipa cu centuri de siguranţă autovehiculele destinate transportului public şcolar.
În conformitate cu prevederile art.63 din Regulamentul Camerei Deputaţilor, republicat, comisiile au dezbătut propunerea legislativă în şedinţe separate.

În conformitate cu prevederile art. 61 din Regulamentul Camerei Deputaţilor, republicat, cu modificările şi completările ulterioare, comisiile au examinat propunerea legislativă după cum urmează: Comisia pentru industrii și servicii în ședința din data de 6 martie 2018 , Comisia juridică, de disciplină și imunități în ședința din data de 19 martie 2018  iar membrii Comisiei pentru transporturi şi infrastructură în şedinţa din 20 martie 2018.
La lucrările Comisiei pentru industrii și servicii, au fost prezenți 17 deputați din totalul de 19 membri ai comisiei, la lucrările Comisiei juridice, de disciplină și imunități au fost prezenți conform listei de prezență, iar la lucrările Comisiei pentru transporturi şi infrastructură au fost prezenţi 17 deputaţi, din totalul de  19 membri ai comisiei.
Potrivit prevederilor art. 55 şi ale art. 56 alin. (2) din Regulamentul Camerei Deputaţilor, republicat, cu modificările şi completările ulterioare, la lucrările comisiilor au participat, în calitate de invitaţi reprezentanţi ai Ministerului Afacerilor Interne.
În urma finalizării dezbaterilor, membrii celor trei comisii au hotărât, cu majoritate de voturi, respingerea propunerii  legislative  pentru modificarea şi completarea Ordonanţei de Urgenţă nr.195 din 12 decembrie 2002 privind circulaţia pe drumurile publice, cu modificările şi completările ulterioare, din următoarele considerente:
· În ceea ce privește efectuarea transporturilor rutiere de persoane pe teritoriul României, domeniul este reglementat de Ordonanța Guvernului nr.27/2011 privind transporturile rutiere, cu modificările și completările ulterioare.  Relevant în acest sens este art. 181, potrivit căruia prevederile privind accesul la transportul rutier de persoane în cont propriu se aplică și transportului cu autobuzele proprii ale unităților administrativ-teritoriale sau ale unităților de învățământ, având inscripția „transport școlar”, utilizate exclusiv pentru transportul elevilor și cadrelor didactice, care efectuează acest transport din mediul rural către unitățile de învățământ din comună sau către unitățile de învățământ din mediul urban.

· În ceea ce privește propunerea de introducere a unor sancțiuni corelative cu nerespectarea normelor propuse de inițiator, menționăm că legislația rutieră în vigoare reglementează deja normele de conduită pe care trebuie să le respecte participanții la trafic, precum și posibilitatea sancționării conducătorilor de autovehicule care transportă minori într-un autovehicul destinat transportului public școlar fără ca aceștia să poarte centuri de siguranță (în temeiul art. 108 alin. (1) lit. b) pct.10, respectiv art.99 alin (1) pct. 14 din Ordonanța de urgență a Guvernului nr. 195/2002 privind circulația pe drumurile publice, republicată, cu modificările și completările ulterioare.)
În raport de obiectul şi conţinutul său, propunerea legislativă face parte din categoria legilor ordinare.
             PREŞEDINTE,                PREŞEDINTE,                 PREŞEDINTE,                                          

           Iulian Iancu                    Eugen Nicolicea             Lucian Nicolae Bode
                                        
              SECRETAR,                    SECRETAR,                      SECRETAR,

          Roxana Mînzatu           Alina Elena Tănăsescu            Marius Bodea
Consilier parlamentar,Cristina Neicu            Consilier parlamentar,Alina Grigorescu         Consilier parlamentar,Iulia Ioana Mircea

Consilier parlamentar,Ioan Bivolaru

